
Kamtin ang kapayapaang nakabatay 
sa katarungan at kaunlaran 


uusap sa pagitan ng National Democratic 

Front of the Philippines (NDFP) at Gubyerno 
ng Republika ng Pilipinas (GPH) nitong Enero 14- 
18 sa Oslo, Norway. Nagkaisa ang mga peace pa- 
nel ng NDFP at GPH na ituloy ang pormal na usa- 
pang pangkapayapaan sa Pebrero 15-21 at saba- 
yan ito ng panibagong pitong-araw ding tigil-pu- 
tukan. 

Bago ito, anim na taon nang suspendido ang 
usapan dahil sa pakikipagkutsabahan ng rehi- 
meng Arroyo sa US na ibilang ang Partido Komu- 
nista ng Pilipinas (PKP), Bagong Hukbong Bayan 
(BHB) at ang punong pampulitikang konsultant 
ng NDFP na si Jose Ma. Sison sa talaan ng mga 
“terorista.” Tuluy-tuloy ding nilabag ng rehimen 
ang mga nakaraang kasun- 
duan, kasabay ng tu- 
luy-tuloy na pag- 
hahasik ng ma- 
tinding kontra- 
rebolusyonar- 
yong gera, 
terorismo at 
paglabag sa 
karapatang- 
tao. Wala 
ring ipinaki- 
tang interes 
ang rehimeng Arroyo 
na lutasin ang mga pampuli- 
tika, sosyo-ekonomiko at 
iba pang ugat ng digma- 
ang sibil sa bansa. 

Di man naging mada- 
li, nagbunga ng positi- 
bong mga resulta ang pa- 
nimulang mga pag-uusap. 


Nas: mabunga ang panimulang mga pag- 


AN 


Minadaling pagsasak- 
dal kay Ka Bart, 
PAHINA 3 


Mga tampok 
sa isyung ito... 


binatikos 


“IPATUPAD 


Programang pribatisas- 
yon, hahamunin ng 
PKP sa usapan PAHINA 5 


Tahasan nang pumusisyon ang gubyernong Aqui- 
no na hindi nito itinuturing na terorista ang PKP, 
BHB at si Sison. Ipinangako ng GPH peace panel 
na tatalima ito sa Joint Agreement on Safety and 
Immunity Guarantees (JASIG), kabilang na ang 
paggarantiya na hindi aarestuhin ang mga nagta- 
tagong konsultant ng NDFP at aasikasuhin sa pi- 
nakamaagang panahon ang pagpapalaya sa naka- 
kulong pang mga konsultant. Pinagtibay ang la- 
hat ng dating mga kasunduan, ang pagsisimula 
ng negosasyon hinggil sa mga repormang sosyo- 
ekonomiko at ang muling pagbubuo ng Joint Mo- 
nitoring Committee (JMC) para subaybayan ang 
pagtalima ng magkabilang panig sa Comprehen- 
sive Agreement on Respect for Human Rights and 
International Humanitarian Law (CARHRIHL). Si- 
nabi rin ng GPH na bukas ito sa iginigiit ng NDFP 
na pagpapalaya sa iba 
pang mga bilanggong pu- 
litikal. 

Ginarantiyahan 
ng peace panel ng 
GPH ang kalayaan 
at pagpapadalo 
sa usapang 
pangkapayapa- 
an ng tatlong 
konsultant ng 
NDFP (sina Rafael 
Baylosis, Randall 
Echanis at Vicente Ladlad). Dati 
na silang dumadalo sa mga pag- 
uusap at mga konsultasyon 
kaugnay ng mga adyenda sa 
usapan bago sila sampahan 
ng gawa-gawang kasong pag- 
patay. Para makaiwas sa panu- 
nupil ng estado, napilitan si- 


15 armas nasamsam 
ng BHB PAHINA 7 


lang magtago mula nang magla- 
bas ang mga korte ng man- 
damyento de aresto laban 
sa kanila. Ang isa sa kani- 
la, si Echanis, ay nada- 
kip noong Enero 2009 
at pansamantala la- 
mang na pinalaya no- 
ong Agosto 2010. 

Nangako rin ang 
peace panel ng GPH na pabibi- 
lisin ang proseso ng pagpapala- 
ya sa 14 pang konsultant sa lo- 
ob ng unang dalawang hagod ng 
pormal na mga pag-uusap. Ito 
ay sina Emeterio Antalan, Jo- 
vencio Balweg, Edwin Brigano, 
Pedro Codaste, Edgardo Friginal, 
Angelina Ipong, Randy Malayao, 
Alfredo Mapano, Glicerio Pernia, 
Maria Luisa Pucray, Eduardo Sar- 
miento, Eduardo Serrano at Jai- 
me Soledad. Pawang mga kon- 
sultant sila ng NDFP na inaresto 
mula nang suspindihin ng rehi- 
meng Arroyo ang pagpapatupad 
nito sa JASIG noong 2004. Ba- 
gong dagdag sa kanila si Tirso 
“Ka Bart” Alcantara, kinatawan 
ng mga rebolusyonaryong pwer- 
sa sa Southern Tagalog sa usa- 
pang pangkapayapaan, na ina- 
resto nitong Enero 4 lamang sa 
ilalim na ng rehimeng Aquino, 
sa kabila ng muling pagkilala ng 
GPH sa JASIG. 

Dahil sa reaksyunaryong ka- 
tangian ng naghaharing rehi- 
men at sa karamihan ng mga da- 

pat pang resolbahin at singilin 
sa pagpapatupad ng mga naka- 


raang kasunduan, kailangang 
patuloy na igiit at tiyakin ang 
pagtupad ng GPH sa mga panga- 
ko nito. Dapat itong gawin bago 
pa man bumuo ng bago na na- 
mang mga kasunduan. 

Sa mga kasunduang dapat 
tupdin ng GRP, pinakapanguna- 
hin ang JASIG at CARHRIHL. 

Bukod pa sa pagpapalaya sa 
nakakulong na mga konsultant 
at istap ng NDFP, hinihiling ng 
NDFP na lubusan nang tumalima 
ang GPH sa JASIG sa pamamagi- 
tan ng pagtigil sa mga kasong 
kriminal laban sa mga konsul- 
tant at iba pang personahe ng 
NDFP na protektado ng JASIG 
para malaya silang makalalahok 
sa negosasyong pangkapaya- 
paan. Marami sa mga konsultant 
na ito ay binansagang mga “ka- 
away ng estado” at sinampahan 
ng mga gawa-gawang kaso alin- 
sunod sa “ligal na opensiba” ng 
nagdaang rehimen. 

Kailangan ding igi- 
it ng NDFP sa GPH 
ang pagpapalaya 
sa mga upisyal 
at pwersa ng 

PKP, NDFP at 

BHB na dina- 

kip sa pana- 

hon ng tigil-pu- 
tukan noong Di- 
syembre 16 hang- 
gang Enero 3. Ang pag-aresto sa 
kanila habang nasa byahe, da- 
law o pagpapagamot ay ilan la- 
mang sa maraming paglabag ng 
mga armadong pwersa ng GPH 
sa mga probisyon ng magkasa- 
bay na tigil-putukan. 

May mga nalalabi pa ring 
usapin sa pagtalima sa JASIG na 
nararapat harapin sa mga susu- 
nod pang pag-uusap. Dapat pa 
ring bigyang-kalutasan ng gub- 
yernong Aquino ang pagdukot 
sa iba pang konsultant ng NDFP, 
kabilang sina Leo Velasco, Roge- 
lio Calubad at Prudencio Calu- 
bid, at kanilang mga istap. Ini- 
lahad ng isang nakatakas at tu- 
mestigong kasama nina Calubid 
kung paano sila dinukot at pina- 
hirapan, at kung paano iniligpit 
ang kanyang mga kasama. Ang 
pagdukot, pagmamalupit at di 
paglilitaw hanggang sa ngayon 
sa iba pang mga konsultant at 
istap ng NDFP sa usapang pang- 
kapayapaan ay walang kaparara- 
kang paglapastangan sa JASIG 
at CARHRIHL at kabuuan ng pro- 
sesong pangkapayapaan. 

Alinsunod sa CARHRIHL, igi- 
nigiit din ng mga rebolusyonar- 
yong pwersa ang kagyat na pag- 
papalaya sa halos 400 deteni- 
dong pulitikal, tulad ng gina- 
wang pagpapalaya ng rehimeng 
Aquino sa humigit-kumulang 
400 ding bilanggong militar na 
nagrebelde sa rehimeng Arroyo. 
Ang kongkretong paraan ng 
pagpapalaya sa mga detenidong 
pulitikal ay dapat na ring tala- 
kayin. Hindi dapat gawing kun- 
disyon sa kanilang paglaya ang 
paglapastangan sa kanilang dig- 
nidad, tulad ng pwersahang 
pagpapaamin ng kasalanan. 


ANG BAYAN Enero 21, 2011 


Dapat 

ipatupad ng GPH ang 
malaon nang napagkasun- 
duan sa CARHRIHL na pagbibi- 
gay ng danyos sa mga naging 
biktima ng paglabag sa karapat- 
ang-tao sa ilalim ng diktadurang 


ding 


Marcos. Dapat magkaroon ng 
kongkretong komitment mula sa 
GPH na maipatutupad na ito sa 
loob ng taong ito. Ang pagbibi- 
gay ng karampatang danyos sa 
mga biktima ay bahagi ng hina- 
hangad nilang hustisya at hindi 
kapalit ng pag-uurong ng mga 
demanda laban sa mga Marcos. 
Hindi itinuturing na pagtalima 
sa CARHRIHL ang pagbibigay ng 
danyos sa mga oportunistang 
grupo na ang hangad lamang ay 
salapi at hindi ang katarungan. 

Dapat ding usigin, litisin at 
parusahan ang mga utak at pa- 
ngunahing tagapagpatupad ng 
mga ekstrahudisyal na pama- 
maslang, pagdukot, pagtortyur, 
pananakot at iba pang pasistang 
krimen sa mga aktibista, mahi- 
higpit na kritiko ng rehimen at 
kahit mga inosenteng tao. Da- 
pat kagyat at sistematikong im- 
bestigahan ang mga paglabag 
ng rehimeng Arroyo sa karapa- 
tang-tao, at ang pagpapatuloy 
ng gayong mga paglabag, at 
makipagtulungan sa mga orga- 
nisasyong nagtataguyod ng ka- 
paratang-tao. 

Dapat ding tuluy-tuloy na 
bantayan at labanan ang mga 
pagmamaniobra at maruruming 
taktika ng mga ultra-reaksyo- 
naryo at militarista sa loob ng 
rehimeng Aquino para pangiba- 
bawin pa rin ang kontra-rebo- 
lusyonaryong mga patakaran at 
hakbangin, at ipagpatuloy ang 
kanilang mga pasistang krimen, 
paglabag sa karapatang-tao, 

paninira sa re- 

bolusyona- 
ryong kilu- 
san at 
pagdiska- 
ril sa pro- 
sesong 
pangkapa- 
yapaan. 

S a - 
mantalang 
positibo na ang tahasang pag- 
pusisyon ng rehimeng Aquino 
na hindi terorista ang PKP- 
BHB, hindi dapat tumigil la- 
mang dito. Dapat pa ring gu- 


mawa ang rehimeng Aquino ng 
mga mapagpasyang hakbangin 
para lubusang mabaklas ang re- 
sulta ng pakikipagkutsabahan 
ng rehimeng Arroyo sa US at 
iba pang imperyalistang kapa- 
ngyarihan para mali at malisyo- 
song ibilang ang PKP at BHB sa 
kani-kanilang mga talaan ng 
mga “dayuhang teroristang or- 
ganisasyon.” 

Reaksyunaryo ang rehimeng 
kaharap ng NDFP sa usapang 
pangkapayapaan, at punda- 
mental ang pagkakaiba ng pusi- 
syon ng magkabilang partido sa 


Minadaling pagsasakdal 
kay Ka Bart, binatikos ng PKP 


B ng Partido Komunista ng Pilipinas ang Armed 
Forces of the Philippines (AFP) sa pagtatangka nitong ma- 
daliin ang pagsasakdal kay Tirso "Ka Bart" Alcantara, konsul- 
tant ng National Democratic Front of the Philippines. 


“Dali-daling dinala si Ka 
Bart noong Enero 19 sa 
Branch 59 ng Regional Trial 
Court sa Lucena upang isaga- 
wa ang dagliang pagsasakdal. 
Labag ito sa kanyang karapa- 
tan dahil hindi muna ito ipi- 
nagbigay-alam sa kanya o sa 
kanyang mga abugado,” 
anang PKP. Gayunpaman, na- 
obliga si Executive Judge 
Eloida de Leon-Diaz na ipag- 
paliban ang pagsasakdal sa 
Marso 1 matapos tanggihan 
ni Ka Bart ang abugadong ibi- 
nigay sa kanya ng korte. 

“Malinaw na pagtatangka 
itong pangunahan ang kasun- 
duan para sa pagpapalaya kay 
Ka Bart at iba pang mga kon- 
sultant ng NDFP,” wika ng 
PKP. “Naghahabol ang mga 
sagad-sa-butong pasista at 
reaksyunaryong pwersa na 
hadlangan ang pagbilang kay 
Alcantara sa listahan ng mga 
konsultant ng NDFP na palala- 
yain ng GPH.” 

Samantala, pinabulaanan 
ng PKP ang ulat ng militar na 
tinangka ng mga kasapi ng 
Bagong Hukbong Bayan na 


itakas si Ka Bart noong gabi 
ng Enero 18. Ayon sa AFP, 
inaresto raw nila ang isang 
nagngangalang Romulo Luna 
na nakalusot daw sa mga 
gwardya ng Fort Bonifacio sa 
Taguig City na may dala-da- 
lang granada. May dalawa pa 
umanong kasama si Luna na 
nanatili lamang sa labas ng 
kampo militar at kaagad na 
tumakbo nang “mahuli” si Lu- 
na. 

Tinawanan ng PKP ang pa- 
hayag ng AFP. “Walang ga- 
yong pagtatangka na iligtas 
si Ka Bart mula sa detensyon. 
Ang kwentong ito ay krudo at 
hibang na paglulubid lamang 
ng buhangin ng AFP para sira- 
an ang lehitimong kahilingan 
ng NDFP na kagyat na palaya- 
in si Ka Bart at pagtakpan 
ang patuloy na paglabag sa 
kanyang mga karapatan bi- 
lang konsultant ng NDFP sa 
usapang pangkapayapaan.” 

Hiniling ng PKP sa midya 
at iba pang interesadong sek- 
tor na patuloy na imbestiga- 
han ang gayong ulat ng mili- 
tar. [AB] 


maraming usapin, kabilang 
na ang saligang mga isyung 
sosyo-ekonomiko na siyang 
nilalaman ng susunod na 
sustantibong adyenda. Sa- 
saklawin nito ang magaganit 
na usapin ng reporma sa lu- 
pa, pambansang industriyali- 
sasyon at paggigiit ng pam- 
bansang soberanya. 

Kaya hindi maaaring ma- 
liitin ang mga nakikini-kini- 
tang kahirapan sa negosa- 
syon, at wala pang katiyakan 
kung ano ang hahantungan 
nito. Dapat maging prisipya- 
do, matalas at pursigido sa 
pagharap sa maraming ha- 
mon na kinakaharap sa usa- 
pan. 

Gayunman, dapat saman- 
talahin ang pagkakataong ito 
para maigiit ang interes at 
adyenda ng mga rebolusyona- 
ryong pwersa at mamamayan 
at kamtin ang mga maaari 
nang makamit habang nakiki- 
tang may maaasahan pa sa 
GPH sa pagpapatuloy ng usa- 
pang pangkapayapaan. 

Mahalagang magpatuloy 
ang mga hakbangin ng mag- 
kabilang panig para sa ka- 
gandahang-loob upang ma- 
buo ang pinakamainam na 
kundisyon sa pagdaraos ng 
usapang pangkapayapaan. 
Dapat pagsikapang kamtin 
ang maksimum na bentahe 
para sa rebolusyonaryong ki- 
lusan at mamamayan sa pa- 
mamagitan ng mga pag-uu- 
sap nang hindi binibitiwan 
ang baril. 

Ang patuloy na pagtiti- 
pon ng lakas ng mga rebolu- 
syonaryong pwersa at mama- 
mayan sa pamamagitan ng 
pursigido at matatag na pag- 
lulunsad ng armadong paki- 
kibaka at masiglang mga pa- 
kikibakang bayan ang pina- 
katiyak na paraan para mai- 
tulak ang prosesong pangka- 
payapaan at mailatag ang 
matibay na pundasyon ng 
kapayapaang nakabatay sa 
katarungan at kaunlaran. [EB 

Programang pribatisasyon, 
hahamunin ng PKP 
sa usapang pangkapayapaan 


batisasyon ng rehimeng Aquino sa nalalapit na muling pag- 


His ng rebolusyonaryong kilusan ang programang pri- 


bubukas ng usapang pangkapayapaan sa pagitan ng Gubyer- 
no ng Republika ng Pilipinas (GPH) at ng National Democratic Front 
of the Philippines (NDFP). Ayon sa PKP, igigiit nito ang pagbaba- 
sura ng Public-Private Partnership (PPP) Program oras na pumasok 
na ang pag-uusap sa paksa ng mga repormang sosyo-ekonomiko. 


Ang gayong paggigiit ng PKP 
ay ginawa sa harap ng kaliwa't 
kanang pagtataas ng mga baya- 
rin at mga presyo ng bilihin na 
tuwirang nakaugnay sa pataka- 
ran ng pribatisasyon, liberalisa- 
syon, deregulasyon at denasyu- 
nalisyon (PLDD). Nagsimula ito 
noon pang dekada 1980 at ipi- 
nagpapatuloy ng kasalukuyang 
rehimen. Nitong unang bahagi 
ng Enero, inaprubahan ni Benig- 
no Aquino III ang pagtataas sa 
toll fee sa North Luzon Express- 
way (NLEX) at South Luzon Ex- 
pressway (SLEX). Katwiran ng 
rehimeng Aquino, dapat isagawa 
ang mga pagtaas alinsunod sa 
kontrata sa mga namuhunang 
kapitalista na gumagarantiya ng 
kanilang tubo. Ang NLEX at SLEX 
ay kapwa pinatatakbo ng mala- 
laking kapitalistang dayuhan at 
mga lokal na kasosyo nito. Bu- 
nga ng pagtataas ng mga singil, 
nagtataas na rin ng singil ang 
mga bus at iba pang sasakyang 
dumaraan dito. 

Kasabay ng pagtataas ng si- 
ngilin sa toll fee, inaprubahan 
ng Malacanang ang pagtataas 
ng pamasahe sa MRT at LRT sa 


kabila ng mariing kahilingan ng 
mamamayan na huwag nang 
dagdagan ang kanilang pasakit. 
Aabot sa doble ang babayarang 
pamasahe ng mga bumibyahe sa 
mga tren na ito simula Marso 1. 

Ang pagtataas ng rehimen sa 
pamasahe sa MRT at LRT ay may 
layuning gawing kaakit-akit sa 
pribadong sektor ang mga linya 
ng tren na ito. Nakatakdang 
ibenta sa pribadong sektor ang 
mahigit 75% ng sapi ng Metro 
Rail Transit Corporation na si- 
yang nagpapatakbo ng mga tren. 

Nais ding pagandahin ng re- 
himen ang mga pampublikong 
istasyon ng telebisyon at ang 
Philippine Amusement and Ga- 
ming Corporation (PAGCOR) para 
maging mas kaakit-akit ang mga 
ito sa mga mamumuhunan. Kabi- 
lang ang PAGCOR at ang mga is- 
tasyong RPN 9 at IBC 13 sa mga 
ihinahanay ng gubyerno na isai- 
lalim sa pribatisasyon. Target 
ding isapribado ang 40 ektar- 
yang lupain ng Department of 
Health sa Cebu, ang 178 ektar- 
yang Camp Aguinaldo at 33 ekta- 
ryang Camp Crame sa Quezon 
City. Ipinaiimbentaryo ni Aquino 

ang mga ari-arian at lupain ng 
mga departmento upang matu- 
koy kung alin pa sa mga ito ang 
pwedeng isapribado. 

Samantala, sunud-sunod din 
ang naging pagtaas ng presyo 
ng mga produktong petrolyo. 
Malaya itong nagagawa ng mga 
kumpanya sa langis dahil sa de- 
regulasyon ng industriya ng la- 
ngis. Nitong Enero ay halos 
linggu-linggong itinataas ang 
presyo ng gasolina at iba pang 
produkto. Ang presyo ng krudo 
ay umaabot na ngayon sa P39 
kada litro habang mahigit P50 
ang presyo ng bawat litro ng ga- 
solinang unleaded. Itinutulak 
nito ang pagtataas ng presyo ng 
transportasyon at iba't ibang 
mga bilihin. 

Maging ang singil sa tubig 
sa Metro Manila ay tinaasan ka- 
makailan ng mga magkasosyong 
dayuhan at komprador na priba- 
dong kontratista, habang ang 
pagtataas ng singil sa kuryente 
ay palagian nang problema ng 
mga tagakonsumo. 

Ang mga patakarang PLDD ay 
patuloy na isinasakatuparan ng 
rehimeng Aquino sa utos ng In- 
ternational Monetary Fund, 
World Bank at iba pang interna- 
syunal na ahensyang pampinan- 
sya. Layunin ng PLDD na big- 
yang-daan ang pamumuhunan 
ng mga dayuhang malalaking 
kapitalista sa mga susing sektor 
ng lokal na ekonomya at big- 
yang-laya silang makapagkamal 
ng supertubo. Kasabay nito, iti- 
nutulak nito ang pagbabawas ng 
gastusin ng gubyerno sa mga 
serbisyo at imprastrukturang 
panlipunan. 

Labis na pahirap na ang idi- 
nulot ng mga patakarang priba- 
tisasyon sa nakaraang dalawang 
dekadang pagpapatupad nito. 
Mabilis na bumubulusok ang an- 
tas ng pamumuhay ng mamama- 
yan sa harap ng tuluy-tuloy na 
pagsirit ng presyo ng mga kara- 
niwang bilihin at mga serbisyo. 
Kaya naman marapat lamang na 
puspusang labanan ng mamama- 
yan ang mga patakarang ito. WŒ 

Protesta laban sa pagtaas ng singil 
ng MRT, LRT, gumugulong na 


AY ng mga kilos-protesta ang balak ng gubyerno na 
itaas ang pasahe ng mga tren ng Metro Railway Transit (MRT) 
at Light Rail Transit (LRT), gayundin sa NLEX at SLEX. Nakaam- 
bang maglunsad ng mga aksyong protesta ang iba't ibang sektor 
ng lipunan para tutulan at kundenahin ang mahigit 100% pagta- 
as ng pamasahe ng tren at sa kalaunan ng bus, dyipni at taksi. 


Sinimulan noong Enero 11 
ang kampanya ng isang alyansa 
ng kabataan para mangalap ng 
mga pirma laban sa pagtataas 
ng pamasahe sa NLEX, SLEX, 
MRT at LRT Lines 1 at 2. Hindi 
makatarungan ang nakaambang 
pagtaas ng pamasahe, ayon sa 
Strike the Hike Movement. Pi- 
nuntahan ng mga kabataang 
aktibista ang upisina ng LRT sa 
Recto, Maynila at kanilang ti- 
nuligsa ang patakarang Public- 
Private Patnership (PPP) ng re- 
himeng Aquino na siyang nasa 
likod ng pagtataas ng pamasa- 
he. 

Kinahapunan, naglunsad 
ang Derail the Hikes Alliance 
ng noise barrage sa iba't ibang 
bahagi ng Maynila. 

Nakatakda ring maglunsad 
ng serye ng mga kilos-protesta 
ang Riles Laan sa Sambayanan 
(RILES Network), isang mala- 
wak na samahan ng mga mana- 
nakay sa tren, mga estudyante 
at mamamayan sa kalahatan, 
ani Sammy Malunes, panguna- 
hing convenor ng RILES Net- 
work. 

Maghahain din ng petisyon 
ang mga kinatawan ng mga 
progresibong partido sa Korte 
Suprema para pansamantalang 
pigilin ang pagtataas ng pama- 
sahe sa MRT at LRT na ipatutu- 
pad ngayong Marso 1. Pamu- 
munuan ni Rep. Neri Col- 
menares ng Bayan Muna ang 
tim ng mga abugadong magha- 
hain ng mosyon. Ayon kay Col- 
menares, hindi solusyon ang 
pagtaas ng pamasahe para ma- 
bawi ang pagkalugi ng sistema 
ng tren. Makasisira lamang ito 
sa sistema ng transportasyong 


masa dahil ipapasa nito sa mga 
pasahero ang bigat ng pagtaas. 
Aniya, dapat pa ngang maglaan 
ng subsidyo ang gubyerno sa 
naturang sistema ng pagbibya- 
he. 

Ayon naman kay Rep. Luz 
Ilagan ng Gabriela Women's 
Party, ipatutupad ang pagtaas 
ng singil ng pamasahe sa pana- 
hong kaliwa't kanang natata- 
maan ang publiko ng pagtaas 
ng singil sa toll at presyo ng 
gasolina, krudo, LPG, pagkain, 
kuryente, tubig at iba pa. 

Aniya, sa halip na ipabali- 
kat sa publiko ang pangangai- 
langan ng gubyerno ng dagdag 
na kita, dapat nitong habulin 
ang mga ismagler at malalaking 
negosyanteng hindi nagbaba- 
yad ng karampatang buwis, tu- 
lad ni Lucio Tan. 

Ayon naman kay Rep. Anto- 
nio Tinio ng ACT Teachers Party 
at Rep. Raymond Palatino ng 
Kabataan Partylist, ang pagta- 
as ng pamasahe ay tiyak na 
magtutulak sa mga manggaga- 
wa na humiling ng dagdag-sa- 
hod para matugunan ang dag- 
dag na gastos. AB 


Ë, 
L ABA NAN |! 


Plano ni Aquino na ipagbawal ang pagtotroso 
Huling-huli na, 
kulang na kulang pa 


ng plano umano ng gubyernong Aquino na ganap na ipagba- 
A” ang pagtotroso ay huling-huli na at kulang na kulang pa 


para lutasin ang grabeng pagkawasak ng kapaligiran. Ang 
malawakang pagkawasak ng kapaligiran ay kasalukuyang pinata- 
tampok ng matinding mga pagbaha at pagguho ng lupa na ngayo'y 
sumasalanta sa iba't ibang prubinsya matapos ang ilang linggo 
nang tuluy-tuloy na pag-ulan sa silangang bahagi ng bansa. 


Hindi bababa sa 60 katao na 
ang namamatay nitong nagda- 
ang mga araw, at ilampung li- 
bong pamilya na ang nasasalan- 
ta. Ang pagpapalipad-hangin ni 
Aquino ng panukalang ganap na 
ipagbawal ang pagtotroso ay 
pagpapakitang-gilas 
lamang sa ha- 
rap ng kabi- 
guan ng 
kanyang 
gubyerno 
na iwasan 
ang mga 
sakuna at 
tulungan 
ang daan- 
daang libo nang 
nagdurusa. Ang panu- 
kalang ipagbawal ang pagto- 
troso ay ilang ulit nang naging 
bukambibig ng nakaraang mga 
rehimen. Ngunit wala sa kanila 
ang nagpakita ng determina- 
syon na ihinto ang malawakang 
komersyal na pagtotroso. Ang 
palipad-hanging panukala ni 
Aquino ay mauuwi rin sa wala. 

Duda ang mamamayan na ipa- 
hihinto ni Aquino ang malaking 
komersyal na operasyon ng San 
Jose Timber Corporation na pag- 
aari ni Sen. Juan Ponce Enrile, 
pinuno ng Senado. Kontrolado 
nito ang konsesyon sa pagtotro- 
so na sumasaklaw sa 96,000 ek- 
tarya sa Samar at nasa loob ng 
pinangangalagaang 330,000 ek- 
taryang Samar Island Nature 
Park. Duda rin ang marami kung 
ipahihinto ni Aquino ang opera- 
syon ng Surigao Development 
Corporation (SUDECOR) na kumo- 
kontrol sa 76,000 ektaryang kon- 

sesyon sa Surigao del Sur. Hindi 
rin malamang hahakbang si 
Aquino laban sa malawakang 
pagtotroso na ginagawa ngayon 
sa mahigit sampung libong ek- 
taryang saklaw ng proyektong 
APECO ng pamilyang An- 
gara sa Aurora. 
(Tingnan ang 
kaugnay na 
artikulo.) 
Kabilang 
ang Pilipi- 
nas sa mga 
bansa na may 
pinaka- 
mabilis 


wasak ng kagubatan. Pitong mi- 
lyong ektarya na lamang ng ka- 
gubatan ang natitira rito (o 20% 
ng orihinal na kagubatan). 

Sa kabila ng malalang pagka- 
wasak ng kagubatan, patuloy na 
pinahihintulutan ng reaksyuna- 
ryong gubyerno ang malalaking 
kumpanya sa pagtotroso na pu- 
mutol ng mga puno para sa 
komersyal na gamit at pang- 
eksport. Taun-taon ay umaabot 
sa 100,000 ektarya ng kaguba- 
tan ang kinakalbo ng mga kum- 
panyang ito. Hanggang satsat 
lamang ang pagbibigay-protek- 
syon sa mga kagubatan para sa 
reaksyunaryong gubyerno. 

Sa kabilang panig, ilang taon 
nang epektibong ipinatutupad 
ng rebolusyonaryong kilusan ang 
mga patakarang nagbabawal sa 
malakihang operasyong pag- 
totroso at pagmimina na duma- 
dambong at sumasalanta sa ka- 
paligirian at lumulustay sa ya- 
man ng bansa. Ang pangangala- 
ga sa natitirang kagubatan ay 
epektibong naisasakatuparan sa 
mga lugar kung saan umiiral ang 
awtoridad ng rebolusyonaryong 
kilusan at ng demokratikong 
gubyernong bayan. AB 


Mamamayan ng Mankayan, nagbarikada 
laban sa operasyon ng pagmimina 


“MAGBABANTAY kami rito araw at gabi,” wika ng isang resi- 
dente ng Sityo Tabbak sa Barangay Bulalacao, Mankayan, Ben- 
guet nang itayo nila ang barikada laban sa operasyong drilling 
ng Indodrill noong unang linggo ng Enero. 

Mahigpit ang pagtutol ng mga taga-Tabbak sa drilling da- 
hil tiyak silang susundan ito ng malakihang operasyon sa pag- 
mimina kung magtutuluy-tuloy ito. Kapag nangyari ito, masi- 
sira ang nalalabing pinagkukunan nila ng tubig, mawawasak 
ang kanilang kabuhayan at posibleng masira ang kanilang ko- 
munidad. 

Ang Indodrill ay subkontraktor ng Far Southeast Gold Min- 
ing Resources Inc. at Lepanto Consolidated Mining Company. 
Noong Disyembre 2010, nagulat na lamang ang mga residente 
ng Mankayan nang makapasok sa erya ang kagamitan sa drill- 
ing nito. Agad na pinuntahan ng 110 residente ng Tabbak ang 
barangay hall ng Bulalacao at humingi ng dayalog sa mga upi- 
syal ng barangay. Doon na lamang nila nalaman na binigyang- 
pahintulot ng pamahalaang panlalawigan ng Benguet na mag- 
operasyon sa kanilang komunidad ang Indodrill. AB 

Pangangamkam ng lupa, 
tinuligsa sa Aurora 


Mai tinuligsa ng mga residente ng Au- 
rora ang malakihang pangangamkam ng 
mga lupain sa prubinsya sa pamumuno ng 
dinastiyang Angara. 

Inihayag nila ito sa isang kilos-protes- 
tang nilahukan ng umabot sa 400 minoryang 
Dumagat at maliliit na mangingisda noong 
Enero 17 habang pinasisinayaan ang isang 
proyektong pabahay. Nanguna sa pagpapasi- 
naya si Sen. Edgardo Angara Sr., ang ispon- 
sor ng batas na nagtayo ng Aurora Pacific 
Economic Zone Project (APECO). Ang proyek- 
tong pabahay ay nakalaan umano para sa 
450 pamilyang ililipat mula sa baybaying ba- 
yan ng Casiguran para bigyang-daan ang iti- 
natayong free port na bahagi ng APECO. 

Malakihang pangangamkam ng lupa ang 
nasabing proyekto. Ito ay dahil mula sa ori- 
hinal na 500 ektarya ay pinalawak ang 
sasaklawin ng APECO hanggang 12,427 ek- 
tarya ng primera klaseng lupaing agrikultur- 
al sa Casiguran at iba pang baybaying bayan 
ng Aurora. Kabilang dito ang 110 ektaryang 
nailaan na sa reporma sa lupa; mga 300 ek- 
tarya pang may irigasyon at produktibong 
sakahan; mga tirahan ng mga mangingisda; 
at mga lupang ninuno ng mga pambansang 
minoryang Dumagat. 

Binili na rin ng APECO sa halagang P120 
milyon ang karapatang mangahoy sa lugar 
mula sa Industries Development Corporation. 
Inumpisahan na ang paspasang panganga- 
hoy at paghahawi ng kagubatan para sa iba't 
ibang gamit ng APECO. 

Kabilang sa pinakamasusugid na bumaba- 
tikos sa proyekto at naggigiit sa angkang 

Angara na huwag 
nang ituloy ito 
ang Catholic Bis- 
hops Conference 
of the Philip- 

pines (CBCP). 
Ang dinasti- 
yang Angara ay 
pinamumunuan 
nina Senador 
Angara, anak 
niyang si Rep. 
Edgardo “Sonny” An- 
gara, Jr. at kapatid ni- 
yang si Gov. Bella 
Angara-Castillo. [AB] 

MATATAGUMPAY NA OPENSIBA NG BHB PU 


15 armas, nasamsam 
ng BHB sa Davao del 
Sur at ComVal 


abinlimang (15) armas ang nasamsam ng Ba- 
Ler Hukbong Bayan (BHB) sa mga taktikal 

na opensiba nito sa Davao del Sur at Com- 
postela Valley nitong nagdaang mga araw. Apat 
sa kaaway ang napatay at lima ang nasugatan sa 
mga labanang ito. 

Dinisarmahan ng mga Pulang mandirigma ng 
Alex Ababa Front Operations Command ng Front 
71 ang grupong paramilitar ni Barangay Chairman 
Ramon Danwata sa Barangay Bolita, Malita, Da- 
vao del Sur noong Enero 8. Nakasamsam sila ng 
tatlong M16, isang M14, isang Garand, dalawang 
karbin, isang M79 grenade launcher, tatlong 12- 
gauge shotgun at isang kal .22 na pistola, ayon sa 
Valentin Palamine Regional Operations Command 
ng BHB sa Far South Mindanao Region. 

Napatay si Danwata sa operasyon. Naiwan si- 
yang nanlalaban matapos sumuko sa BHB ang 
mga tauhan niya sa Civilian Volunteer Organiza- 
tion (CVO) at Barangay Defense System (BDS). Si 
Danwata ay dati nang aktibong nakikipagtulu- 
ngan sa AFP sa mga operasyon sa kanilang lugar. 

Nagtangkang sumaklolo sa mga paramilitar 
ang mga tropa ng 39th IB ngunit tinambangan si- 
la ng isa pang pangkat ng mga Pulang mandirig- 
ma. Limang sundalo ang nasugatan kabilang ang 
punong upisyal na si 1Lieutenant Vallejos at da- 
lawa niyang sarhento. 

Bago ito, dalawang magkasunod na ambus 
ang inilunsad sa Compostela Valley ng Crucifino 
Uballas Command (CUC) ng Front 2 sa Southern 
Mindanao Region. 

Nasamsam ng BHB ang dalawang M16 at isang 
M203 grenade launcher mula sa isang pangkat ng 
Reengineered Special Forces Team (RSOT) ng 3rd 
Special Forces Battalion-AFP na tinambangan ni- 
to sa Barangay Magdum, Tagum City noong mada- 
ling araw ng Enero 6. Napatay ang tatlong sunda- 
lo na nakasakay sa motorsiklo. Pinalalabas ng 
10th ID na ang naturang mga sundalo ay magsa- 
sagawa ng isang “peace and development pro- 
gram” sa nasabing baryo. Ngunit ang nasamsam 
na malalakas na armas mula sa kanila ang nagpa- 
patunay na hindi gawaing pangkapayapaan at ka- 
unlaran ang inaatupag nila noon. 

Pagkaraan ng dalawang araw, tinambangan ng 
isa pang tim ng CUC ang isang platun ng 71st IB 
sa Sityo Darot, Barangay Libodon, Mabini, Com- 
postela Valley. Isang sundalo ang napatay. AB 


FX MGA ULAT KORESPONSAL 
Masayang pagdiriwang ng ika-42 anibersaryo 


ng PKP sa FSMR 


ahigit 500 katao ang dumalo sa isang masayang /X, 
[M pagdiriwan. ng ika-42 anibersaryo ng Partido Ko- /Í | 
munista ng Pilipinas na ginanap sa Far South Min- 
danao Region (FSMR) noong Disyembre 26. Idinaos ito sa | 
sentro ng baryo sa isang liblib na komunidad ng mga Lu- #' 
mad sa kabundukan ng Tanggali Latian, Davao del Sur. ji 


Ito ang kauna-unahang pag- 
kakataong nakapagtanghal ng 
programa sa lugar na ito. Kara- 
mihan ng mga dumalo ay mula 
sa baryong pinagdausan at ang 
iba naman ay nagmula sa mga 
karatig na baryo na naglakad 
nang ilang oras para makiisa sa 
selebrasyon. 

Nagsimula ang programa 
bandang alas-10 ng umaga. Sa 
talumpati ni Ka Nonoy, inilahad 
niya ang pangkalahatang kala- 
gayan ng rebolusyonaryong ki- 
lusan sa bansa at sa FSMR at 
kung papaano isasakatuparan 
ang programa ng PKP para abu- 
tin ang estratehikong pagkapa- 
tas (o sa kanilang nilikhang 
pinaikling salita, ESPAT). Nang 
marinig ito ng mga Pulang man- 
dirigma, sabay-sabay silang su- 
migaw ng “ESPAT! ESPAT! ES- 
PAT!” Sinundan ito ng palakpa- 
kan ng masa. Isang matanda 
ang nagkomentaryong, “Ay, 
kung magpapatas-patas na'y 


maaabutan ko pa pa- | 
la ang tagumpay!” f 

Kasunod nito'y } 
nagtanghal ng maiik- 
ling “malikhaing tea- 
tro” na naglarawan sa 
buhay ng mga Pulang EF 
mandirigma. May mga 
nagtanghal ng sayaw 
kung saan inilalarawan ang kala- 
gayan at karanasan ng mga ka- 
sama. May mga dula ring tungkol 
sa masa tulad ng pagpapakita sa 
kalagayan ng mga magsasaka sa 
ilalim ng isang despotikong pa- 
nginoong maylupa. 

Nagtanghal din ng maral 
(sayaw ng tribong B'laan) ang 
mga katutubong Pulang mandi- 
rigma hinggil sa buhay ng mga 
Lumad. Sa pagsisimula ng maral 
ay inilabas nila mula sa isang 
bakpak ang mga gagamitin sa 
sayaw--malong, panyo at katik 
(instrumentong pangmusika na 
gawa sa kawayan). Habang nag- 
tatanghal sila ay biglang tumak- 


bo papunta sa entablado ang 
isang apat na taong gulang na 
bata na sumilip sa laman ng 
bakpak. Nang makita niyang 
umiindak ang mga kasama ay 
R umindak na rin 
g siya. Nagtawa- 
Al nan at nagpa- 
lakpakan ang 
mga nagmamasid. 
Sumunod sa pangkultu- 
rang programa ang mga la- 
| ro. Sa simula ay mga bata 
lamang ang sumali. Pero sa 
kalaunan ay sumali na rin ang 
matatanda. Ang mga laro ay ka- 
raniwang “parlor games” na ni- 
lagyan ng rebolusyonaryong la- 
man. Isang nakatutuwa ay ang 
“lihok aktibista” (kilos-aktibis- 
ta). Dito'y pabilisan ang mga 
kalahok ng pagsuot ng damit at 
pagdala ng gamit ng isang akti- 
bistang mag-oorganisa. Sinun- 
dan ito ng “lihok hukbo” (kilos- 
hukbo). Sa bersyon nila ng “Pi- 
noy Henyo,” pinahulaan sa mga 
lumahok ang mga salitang kara- 
niwang ginagamit ng rebolusyo- 
naryong kilusan. 
Natapos ang programa ban- 
dang alas-4 ng hapon sa pag- 
awit ng Internasyunal. AB 


AFP, hindi ang BHB ang lumabag 
sa magkatugong tigil-putukan 


Philippine National Police (PNP) ang siyang tahasang luma- 


À ng mga sundalo ng Armed Forces of the Philippines (AFP) at 


bag sa tigil-putukang magkatugong idineklara ng National 
Democratic Front of the Philippines (NDFP) at ng Government of 
the Republic of the Philippines (GPH) noong Disyembre 16, 2010 


hanggang Enero 3, 2011. 

Ito ang tugon ni Jorge “Ka 
Oris” Madlos, tagapagsalita ng 
NDFP-Mindanao, sa malisyosong 
editoryal ng isang pangunahing 
pahayagan sa bansa na katulad 
ng AFP ay nag-aakusang patray- 


dor daw na nilabag ng Bagong 
Hukbong Bayan (BHB) ang tigil- 
putukan (Philippine Daily Inqui- 
rer, Enero 9, 2011). 

Mahigpit na tumalima ang 
lahat ng mga yunit ng BHB sa 


19-araw na tigil-putukan, ani Ka 
Oris. Kasabay nito, nilinaw ni- 
ya na ang dalawang taktikal na 
opensibang isinagawa ng BHB 
ay labas sa saklaw ng tigil-putu- 
kan. Tinambangan ng BHB ang 
isang yunit ng 63rd IB ng Phil- 
ippine Army sa Barangay Sta. 
Fe, Las Navas, Northern Samar 
noong Disyembre 14, dalawang 
araw bago magsimula ang tigil- 
putukan. Ang ambus naman ng 

BHB sa isang tim ng 3rd Special 
Forces Battalion sa Magdum, 
Tagum City ay isinagawa noong 
Enero 6, tatlong araw makalipas 
ang tigil-putukan. 

Sa kabilang banda, bago pa 
magsimula ang magkatugong ti- 
gil-putukan ay inatasan na ng 
pamunuan ng AFP ang lahat ng 
mga yunit nito na maglunsad ng 
mga operasyong militar sa ta- 
bing ng “Community Organizing 
for Peace and Development 
(COPD). Kinatatangian ito ng 
“pag-imbita” ng militar sa pi- 
naghihinalaan nilang mga lider- 
masa para interogahin, kung sa- 
an ang ilan ay dumanas ng tor- 
tyur. Ito ay malinaw na pagla- 
bag hindi lamang sa karapatang- 
tao kundi sa mga batayang kara- 
patan ng isang mamamayan, 
ayon kay Ka Oris. 

Partikular sa Mindanao, tinu- 
koy ni Ka Oris ang mga insiden- 
te ng paglabag sa tigil-putukan 
ng mga yunit ng AFP sa mga 
prubinsya ng Surigao del Norte, 
Surigao del Sur, Agusan del Nor- 
te, Bukidnon, Sultan Kudarat, 
North Cotabato at Sarangani. 
Nagtayo ang militar ng mga ran- 
dom checkpoint sa kahabaan ng 
haywey ng Surigao del Sur at 
Bukidnon para pigilin ang pag- 
dalo ng mamamayan sa selebra- 
syon ng ika-42 anibersaryo ng 
Partido Komunista ng Pilipinas 
noong Disyembre 26. 

Sa panahon ding ipinatutu- 
pad ang magkatugong tigil-pu- 

tukan, inaresto ng mga operati- 
ba ng AFP at PNP ang mga upi- 
syal ng NDFP na sina Kasamang 
Pedro Codaste (North Central 
Mindanao Region) at Edwin Bri- 
gano (Southern Mindanao Regi- 
on). 

Sumusunod ang mga di pa 
kumpletong ulat ng paglabag ng 
AFP sa magkatugong tigil-putu- 
kan sa Mindanao: 

Disyembre 16 hanggang sa 
kasalukuyan. Nagpapatuloy ang 
COPD ng mga yunit ng militar sa 
mga barangay ng Tinago, Bun- 
yasan, Hanagdong, Cansayan, 
Masgad at Cantapay, lahat sa 
bayan ng Malimono,: sa mga ba- 
rangay ng Silop, Mapawa, Trini- 
dad at Mabwa sa Surigao City: at 
barangay Ema sa Sison, lahat sa 
Surigao del Norte. 

Nobyembre 18-Disyembre 
27. May matagalang operasyong 
militar sa Bislig City, Surigao del 
Sur na sumaklaw sa mga baran- 
gay ng San Agustin at mga sityo 
ng Mabog at KM 4 sa San Roque. 

Disyembre 17-26. Nagsaga- 
wa ng COPD ang isang iskwad ng 
militar sa ilalim ng 8th IB sa ka- 
bundukan ng Barangay Saya- 
wan, Impasugong, Bukidnon. 

Disyembre 17-27. Nagtayo 
ng tsekpoynt ang detatsment ng 
Civilian Active Auxiliary (CAA) 
sa ilalim ng 23rd IB at nirekisa 
ang mga dumaraang tao sa ka- 
bundukan ng Barangay Guilang- 
guilang, Manolo Fortich, Bukid- 
non. 


Disyembre 17-31. Ginalu- 
gad ng apat na platun ng 8th IB 
ang kabundukan ng Barangay 
Matupi, San Fernando, Bukid- 
non. 

Disyembre 18. Naglunsad ng 
operasyong militar ang isang is- 
kwad ng 73rd IB sa Barangay 
Upper Suyan, Malapatan, Saran- 
gani. Dinagdagan ang de- 
tatsment dito ng mga tauhan bi- 
lang paghahanda sa pagsisimula 
ng operasyon sa pagmimina ng 
Looc Mining Co. ng San Miguel 
Corporation. 

Nilimas ng mga sundalo ang 
bahay ng isang Lumad na nakila- 
la lamang bilang Sumil. Ininte- 
roga ng militar si Sumil at ha- 
bang tinututukan ng baril ay pi- 
lit ipinatuturo sa kanya kung na- 
saan ang isang “Kumander Bo- 
yax”. Nang sabihin niyang wala 
siyang alam sa itinatanong sa 
kanya, kinumpiska ng mga sun- 
dalo ang itak ni Sumil at pinag- 
bantaang tatagain. 

Isang linggo bago ang insi- 
denteng ito, naglunsad na ng 
serye ng mga operasyong saywar 
ang 73rd IB sa Sityo Datalnay, 
Upper Suyan na bumiktima ng 
maraming sibilyan. Kabilang sa 
mga hinaras ng militar ang mga 
batang mag-aaral na Lumad na 
may edad 7-13 taong gulang. 
Binusisi at binasa ng mga sun- 
dalo ang mga notbuk ng mga ba- 
tang Lumad sa paghahanap ng 
“mga leksyon mula sa BHB.” 

Ilang sibilyan din ang hina- 
ras, tulad ng residenteng si Ma- 
ling Baral, isang 35-taong gu- 
lang na Lumad, na dalawang be- 
ses ininteroga sa loob ng anim 
na oras. Ang dahilan: Ayon sa 
militar, “malamang na tinutulu- 
ngan siya ng BHB dahil malaki 
ang kanyang taniman.” 

Disyembre 18. Nagpatrulya 
ang mga tropa ng Alpha Com- 
pany ng 27th IB at CAFGU sa 
ilang baryo ng Columbio, Sultan 
Kudarat, partikular sa Sityo 
Dam, Barangay Maligaya. Puma- 
sok sila sa Barangay Sinapulan 
noong Disyembre 23 at kanilang 
hinaras ang mga residente, na 

karamiha'y tutol sa pag-ooperasyon ng Xstata- 
SMI, isang malaking dayuhang kumpanya ng 
pagmimina. 

Disyembre 23-27. Nagpatrulya ang mga 
tropa ng Bravo Company ng 68th IB at ilang 
elemento ng CAFGU sa pamumuno ng isang 
1Llieutenant Cebreon sa ilang barangay ng Ba- 
tang at Genoveva Baynosa, at sa Sityo Lambu- 
song, Barangay Bacong, lahat sa Tulunan, 
North Cotabato. Ginalugad din nila ang mga 
baryo ng Bella Flores, Malabuan at Guangan, 
lahat sa bayan ng Makilala. Noong gabi ng Di- 
syembre 23, nakita ng maraming residente na 
nagpusisyong ambus ang mga sundalo sa Ba- 
rangay Genoveva Baynosa, malapit sa plantas- 
yon ng saging ng Stanfilco-Dole. Bandang hu- 
li, umakyat sila sa bulubunduking sityo na sa- 
kop ng Barangay Bacong. 

Disyembre 30, alas-3 ng hapon hanggang 
madaling araw ng Disyembre 31. Isang pla- 
tun ng 39th IB at mga elemento ng CAFGU ang 
pumusisyon sa mga barangay ng Macol at Sang- 
hay sa Malita, Davao del Sur. Nagdulot ng ma- 
tinding takot sa mga residente ang presensya 
ng militar. AB 


Presidente ng Tunisia, pinatalsik 
ng malalakas na kilos-protesta 


NAPATALSIK sa poder sa pamamagitan ng mala- 
lakas at sustenidong kilos-protesta ng mamama- 
yang Tunisian ang presidente ng bansa na si Zi- 
ne al-Abidine ben Ali noong Enero 14. Ipinasa 
niya ang kapangyarihan sa pulitika sa kanyang 
punong ministro. 

Ang malawak na diskuntento ng mga Tunisi- 
an ay dulot ng matinding krisis sa ekonomya na 
nagbunsod ng malawak na disempleyo; laganap 
na korapsyon ng pamilya at mga kroni nina Ben 
Ali at kanyang asawa (na tinaguriang “Imelda 
Marcos” ng Tunisia;) at ng deka-dekada nang pa- 
nunupil sa mamamayan at mga kaaway sa puli- 
tika ng gubyernong Ben Ali. Dalawampu't tat- 
long taon nang pinaghaharian ni Ben Ali ang 
bansa. 

Nagsilbing mitsa ng mga protesta ang pagsu- 
nog sa sarili ng isang kabataang manininda ma- 
tapos tangkaing kumpiskahin ng mga awtoridad 
ng Tunisia ang kanyang mga panindang gulay at 
prutas. Sa sumunod na mga linggo, umabot sa 
90 ang napatay sa halos isang buwang pakiki- 
pagsagupaan ng mamamayan sa mga armadong 
galamay ng gubyernong Tunisian. 

Ang Tunisia ay isang bansa na matatagpuan 
sa dulong hilaga ng Africa. Hinahangganan ito 
ng Libya sa timog-silangan at Algeria sa kanlu- 
ran. Mayorya ng mamamayan nito ay Arabo. 

Ika-24 anibersaryo ng Mendiola 
Massacre, ginunita 


NAGLUNSAD ng serye ng mga kilos-protesta 
ang mga kasaping organisasyon ng Kilusang 
Magbubukid ng Pilipinas (KMP) para gunitain 
ang ika-24 na anibersaryo ng Mendiola Mas- 
sacre. 

Isang caravan ang inilunsad nitong Enero 
21 ng mga kasapi ng KMP mula sa tanggapan 
ng Department of Agrarian Reform (DAR) patu- 
ngong Mendiola. Dumaan muna sila sa De- 
partment of Justice (DOJ) para ipanawagan 
ang pagbabasura sa Stock Distribution Option 
(SDO) sa Hacienda Luisita at maghain ng mo- 
syon para muling buksan ang kaso ng Mendiola 
Massacre. Lumahok sa pagkilos ang mga magsa- 
saka mula sa Southern Tagalog at Central Luzon 
at iba pang progresibong organisasyon. 

Hinahamon ng mga magsasaka mula sa 
Katipunan ng Samahang Magbubukid-Timog 
Katagalugan at Alyansa ng mga Magbubukid sa 
Gitnang Luzon si Benigno Aquino III na muling 
buksan ang isyu ng Mendiola Massacre kung sa- 
an 13 magsasaka ang napatay. 

Ayon kay Willy Marbella, deputy-secretary 
general ng KMP, marapat lamang na muling 
buksan ang kaso dahil wala pang kahit isang 
upisyal ng militar at pulis na sangkot dito ang 
naparurusahan. Ang masaker ay naganap sa 
ilalim ng panunungkulan ni Pangulong Corazon 
Aquino, ina ng kasalukuyang presidente. 

Bago ito, nagrali ang KMP sa harap ng Camp 
Aguinaldo sa Quezon City noong Enero 20 para 
tutulan ang Oplan Bayanihan at ang nagpapa- 
tuloy na mga ekstrahudisyal na pamamaslang 
ng mga magsasaka at aktibista. Ayon sa KMP, si 
Oyi Villarosa, isang lider-magsasakang pinas- 
lang sa Nueva Ecija nitong Enero ang kauna- 
unahang biktima ng Oplan Bayanihan. Hiniling 
din nilang palayain na ang mga lider-magsasa- 
kang sina Dario Tomada, Darwin Liwanag, Es- 
meralda Bardon, Felicidad Caparal at iba pang 
mga detenidong pulitikal. 

Noong Enero 19, nagrali sila sa tapat ng Ba- 
tasang Pambansa upang ipinawagan ang pag- 
babasura sa Comprehensive Agrarian Reform 
Program Extension with Reforms (CARPER) at 
Charter Change o cha-cha dahil pareho itong 
kalaban ng uring magsasaka. Ayon sa KMP, ang 
CARPER ay instrumento ng paghahari ng mga 
panginoong maylupa sa kanayunan habang ang 
cha-cha naman ay instrumento ng mga dayu- 
hang negosyante. Pareho ang layunin nitong 
mangamkam ng lupa. 

Kamtin ang kapayapaang nakabatay 
sa katarungan at kaunlaran 


uusap sa pagitan ng National Democratic 

Front of the Philippines (NDFP) at Gubyerno 
ng Republika ng Pilipinas (GPH) nitong Enero 14- 
18 sa Oslo, Norway. Nagkaisa ang mga peace pa- 
nel ng NDFP at GPH na ituloy ang pormal na usa- 
pang pangkapayapaan sa Pebrero 15-21 at saba- 
yan ito ng panibagong pitong-araw ding tigil-pu- 
tukan. 

Bago ito, anim na taon nang suspendido ang 
usapan dahil sa pakikipagkutsabahan ng rehi- 
meng Arroyo sa US na ibilang ang Partido Komu- 
nista ng Pilipinas (PKP), Bagong Hukbong Bayan 
(BHB) at ang punong pampulitikang konsultant 
ng NDFP na si Jose Ma. Sison sa talaan ng mga 
“terorista.” Tuluy-tuloy ding nilabag ng rehimen 
ang mga nakaraang kasun- 
duan, kasabay ng tu- 
luy-tuloy na pag- 
hahasik ng ma- 
tinding kontra- 
rebolusyonar- 
yong gera, 
terorismo at 
paglabag sa 
karapatang- 
tao. Wala 
ring ipinaki- 
tang interes 
ang rehimeng Arroyo 
na lutasin ang mga pampuli- 
tika, sosyo-ekonomiko at 
iba pang ugat ng digma- 
ang sibil sa bansa. 

Di man naging mada- 
li, nagbunga ng positi- 
bong mga resulta ang pa- 
nimulang mga pag-uusap. 


Nas: mabunga ang panimulang mga pag- 


AN 


Minadaling pagsasak- 
dal kay Ka Bart, 
PAHINA 3 


Mga tampok 
sa isyung ito... 


binatikos 


“IPATUPAD 


Programang pribatisas- 
yon, hahamunin ng 
PKP sa usapan PAHINA 5 


Tahasan nang pumusisyon ang gubyernong Aqui- 
no na hindi nito itinuturing na terorista ang PKP, 
BHB at si Sison. Ipinangako ng GPH peace panel 
na tatalima ito sa Joint Agreement on Safety and 
Immunity Guarantees (JASIG), kabilang na ang 
paggarantiya na hindi aarestuhin ang mga nagta- 
tagong konsultant ng NDFP at aasikasuhin sa pi- 
nakamaagang panahon ang pagpapalaya sa naka- 
kulong pang mga konsultant. Pinagtibay ang la- 
hat ng dating mga kasunduan, ang pagsisimula 
ng negosasyon hinggil sa mga repormang sosyo- 
ekonomiko at ang muling pagbubuo ng Joint Mo- 
nitoring Committee (JMC) para subaybayan ang 
pagtalima ng magkabilang panig sa Comprehen- 
sive Agreement on Respect for Human Rights and 
International Humanitarian Law (CARHRIHL). Si- 
nabi rin ng GPH na bukas ito sa iginigiit ng NDFP 
na pagpapalaya sa iba 
pang mga bilanggong pu- 
litikal. 

Ginarantiyahan 
ng peace panel ng 
GPH ang kalayaan 
at pagpapadalo 
sa usapang 
pangkapayapa- 
an ng tatlong 
konsultant ng 
NDFP (sina Rafael 
Baylosis, Randall 
Echanis at Vicente Ladlad). Dati 
na silang dumadalo sa mga pag- 
uusap at mga konsultasyon 
kaugnay ng mga adyenda sa 
usapan bago sila sampahan 
ng gawa-gawang kasong pag- 
patay. Para makaiwas sa panu- 
nupil ng estado, napilitan si- 


15 armas nasamsam 
ng BHB PAHINA 7 


Mga tuntunin sa paglilimbag 

1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 


Sa print dialog, i-check ang Print as image 
Alisin ang check sa Shrink oversized pages to paper size 


I-click ang Advanced 
Tiyaking naka-set sa 100% ang Scaling 


a) 

b) 

k) I-click ang Properties 
d) 

e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


